
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 674 

10 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενούς Αλλοδαπής ΑΝΟΥΝ ΜΑ- 

ΧΑΣΕΝ του ΚΑΔΕΜ. 1 

Τροποποίηση της 2/53688/0022/2000 κοινής υπουργι¬ 
κής απόφασης σύστασης Περ/κών Επιτροπών στον 

Οργανισμό Εργατικής Εστίας. 2 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 

Αττικής. 3 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα «Αλιεία». 4 

Τροποποίηση - Συμπλήρωση της αριθμ. 2055480/ 
2737/21.8.1998 απόφασης του Υπουργού Οικονο¬ 
μίας και Οικονομικών. 5 

Τροποποίηση του Οργανισμού Εσωτερικής Υπηρε¬ 
σίας του Ν.Π. με την επωνυμία «Δημοτικοί Παιδικοί 
Σταθμοί Καματερού». 6 


Μεταβίβαση δικαιώματος υπογραφής «Με εντολή Γε¬ 
νικού Γραμματέα Περιφέρειας» στον Προϊστάμενο 
του Τμήματος Αστικής Κατάστασης και Αλλοδα¬ 
πών και Μετανάστευσης Νομού Δωδεκανήσου της 

Περιφέρειας Ν. Αιγαίου. 7 

Συγκρότηση επιτροπών για την εξέταση των αιτήσεων 
των ενδιαφερομένων να χαρακτηρισθούν ως αγρό¬ 
τες, νέοι αγρότες, νεοεισερχόμενοι αγρότες και ερ¬ 
γάτες γής. 8 


ΑΠΟΦΑΣΕΙΣ 

Ο) 

Πολιτογράφηση Αλλογενούς Αλλοδαπής ΑΝΟΥΝ 
ΜΑΧΑΣΕΝτου ΚΑΔΕΜ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 99888/2795/20.4.2004 απόφαση του Υφυ¬ 
πουργού Εσωτερικών Δημ. Διοίκησης &Αποκ/σης, γίνεται 
δεκτή η από 22.12.2003 αίτηση πολιτογράφησης της αλ¬ 
λογενούς αλλοδαπής ΑΝΟΥΝ ΜΑΧΑΣΕΝ του ΚΑΔΕΜ, για 
την απόκτηση της Ελληνικής Ιθαγένειας. 

ΟΥΦΥΠΟΥΡΓΟΣ 

ΑΘ. ΝΑΚΟΣ 


Αριθ. 2/17750/0022 (2) 

Τροποποίηση της 2/53688/0022/2000 κοινής υπουργικής 
απόφασης σύστασης Περ/κών Επιτροπών στον Οργα¬ 
νισμό Εργατικής Εστίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Οργα¬ 
να». 

β)Του άρθρου 1 παρ. 3 του Ν. 2336/95 (ΦΕΚ 189 τ.Β') 
«Ρύθμιση θεμάτων εποπτευομένων οργανισμών κλπ» και 
23 του Ν. 3227/2004 (ΦΕΚ31/Α). 

γ) Του άρθρου 27του Ν. 2081/92 (ΦΕΚ 154/τ.Α'), με την 
οποία συμπληρώθηκε το άρθρο 29 του Ν. 1558/85. 

2. Την κοινή υπουργική απόφαση 2037337/5962/ 
0022/10.7.1996 (ΦΕΚ 599 τ.Β') σύστασης Περ/κών Επι¬ 
τροπών στον Ο.Ε.Ε. και την τροποποιητική 2/53688/ 
0022/00 όμοια. 

3. Τις συνθήκες δυσχερούς μετακίνησης υπαλλήλων νη¬ 
σιωτικών μονοπρόσωπων υπηρεσιών του Οργανισμού. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Ο.Ε.Ε. 

5. Το αριθμ. 1212/24.2.2004 έγγραφο του Ο.Ε.Ε. 

6. Την αριθμ. 14650/Δ10Ε 85/17.3.2004 απόφαση καθο¬ 
ρισμού αρμοδιοτήτων Υπουργού Οικονομίας και Οικονο¬ 
μικών και Υφυπουργών Οικονομίας και Οικονομικών, απο¬ 
φασίζουμε: 

Τροποποιούμε την 2/53688/0022/2000 απόφαση προ¬ 
σθέτοντας και τη Νήσο Σύρο μετά την Χίο. 

Κατά τα λοιπά ισχύει η 2037337/5962/0022/10.7.1996 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 764/0051 (3) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα Ατ¬ 
τικής. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 
251/τ.Α'/2000). 

2. Την αριθμ. 14650/ΔΙΟΕ 85/17.3.2004 απόφαση για 
την ανάθεση αρμοδιοτήτων του Υπουργού Οικονομίας 
και Οικονομικών στους Υφυπουργούς (ΦΕΚ 519/ 
τ.Β'/17.3.2004). 

3. Την αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000». 

4. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2004. 

5. Το υπό έγκριση ετήσιο πρόγραμμα της τεχνικής βοή¬ 
θειας της Ε.Δ.Ε.Λ., για το έτος 2004. 

6. Την ανάγκη διενέργειας ουσιαστικού ελέγχου στο 
Περιφερειακό Επιχειρησιακό 

Πρόγραμμα Αττικής, σε ενέργειες του Ε.Τ.Π.Α, στο 
πλαίσιο ελέγχου των προγραμμάτων του Γ' Κ.Π.Σ. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη 750 ευρώ για την αμοιβή των 
ελεγκτών, η οποία θα καλυφθεί από το πρόγραμμα της Τε¬ 
χνικής Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) Στο σύστημα διαχείρισης και ελέγχου της Ειδικής 
Υπηρεσίας Διαχείρισης του Περιφερειακού Επιχειρησια¬ 
κού Προγράμματος «ΑΤΤΙΚΗΣ». 

β) Στο υποέργο 2 «Κατασκευή Τεχνικού Έργου Οδο¬ 
ποιίας στο τμήμα από χ.θ. 1 +400 έως 3 + 060», της Πρά¬ 
ξης «Λεωφόρος Κηφισού - Τμήμα από χ.θ. 0+700 μέχρι 
χ.θ. 3 + 060». Φορέας υλοποίησης του έργου είναιτο ΥΠΕ- 
ΧΩΔΕ - ΕΥΔΕ/ΕΣΕΑ. 

2. Μέλη της Ελεγκτικής ομάδας ορίζονται οι εξής: 

• Σπηλιωτόπουλος Χρήστος, πολιτικός μηχανικός της 
51ης Δ/νσης Προγραμματισμού και Ελέγχων του Γ.Λ.Κ. 

• Παπαμιχαλοπούλου Αρετή, υπάλληλος της 52ης 
Δ/νσης Προγραμματισμού και Ελέγχων του Γ.Λ.Κ. 

• Καραβίτη Όλγα, υπάλληλος της 51ης Δ/νσης Προ¬ 
γραμματισμού και Ελέγχων του Γ.Λ.Κ. 

Συντονιστής της ομάδας ελέγχου ορίζεται ο Σπηλιωτό- 
πουλος Χρήστος. 

3. Ο έλεγχος θα διενεργηθεί κατά το χρονικό διάστημα 
από 3.5.2004 έως 4.5.2004 στην έδρα της Ειδικής Υπηρε¬ 
σίας Διαχείρισης του Π.Ε.Π. «ΑΤΤΙΚΗΣ» επί της οδού Λ. 
Συγγρού 98-100, από 5.5.2004 έως 6.5.2004 στην έδρα 
του φορέα υλοποίησης ΥΠΕΧΩΔΕ - ΕΥΔΕ/ΕΣΕΑ επί της 
οδού Αχαρνών & Κεφαλληνίας 104, ενώ την 7.5.2004 θα 
πραγματοποιηθεί επιτόπια επίσκεψη στο φυσικό αντικεί¬ 
μενο του έργου. 

4. Έργο της Ελεγκτικής Ομάδας, ειδικότερα, είναι: 

• Ο έλεγχος του συστήματος διαχείρισης και ελέγχου 
της Ε.Υ.Δ. του Π.Ε.Π. «ΑΤΤΙΚΗΣ», καθώς και της εφαρμο¬ 
γής των κανονισμών 1260/1999 και 438/2001. 


• Η διαπίστωση της πορείας υλοποίησης της πράξης, 
σύμφωνα με τις εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του έργου. 

5. Μετά το πέρας του ελέγχου θα συνταχθεί έκθεση μετά 
αποτελέσματα ελέγχου, σύμφωνα με την Κοινή Υπουργική 
απόφαση αρ. πρωτ. 907/052/22.7.2003 (ΦΕΚ 878/2.7.2003). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 3 του προοιμίου απόφαση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Απριλίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

- ♦ - 

Αριθ. 763/0051 (4) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα «Αλιεία». 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ.Α'/2000). 

2. Την αριθμ. 14650/ΔΙΟΕ 85/17.3.2004 απόφαση του 
Υπουργού Οικονομίας και Οικονομικών για την ανάθεση 
των αρμοδιοτήτων στους Υφυπουργούς (ΦΕΚ 519/ 
τ.Β'/17.3.2004). 

3. Την αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000». 

4. Το υπό έγκριση ετήσιο πρόγραμμα Τεχνικής Βοήθει¬ 
ας της ΕΔΕΑ, για το έτος 2004. 

5. Την αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000». 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2004. 

7. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα Αλιείας σε ενέργειες του 
Ε.Τ.Π.Α, στο πλαίσιο ελέγχου των προγραμμάτων του Γ' 
Κ.Π.Σ. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 ευρώ για την αμοιβή των 
ελεγκτών, η οποία θα καλυφθεί από το πρόγραμμα Τεχνι¬ 
κής Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) στο σύστημα διαχείρισης και ελέγχου της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος «Αλιεία». 

β) στην πράξη «Κατασκευή Αλιευτικού Καταφυγίου στο 
Μώλο Φθιώτιδας» υποέργο 1, που υλοποιείται από την Δι¬ 
εύθυνση Τεχνικών Μελετών και Κατασκευών του Υπουρ¬ 
γείου Αγροτικής Ανάπτυξης και Τροφίμων. 

2. Μέλη της Ελεγκτικής ομάδας ορίζονται οι εξής: 

• Αλεστά Αικατερίνη, Πολιτικός Μηχανικός, Υπάλληλος 
της 51ης Δ/νσης Προγραμματισμού και Ελέγχων του 
Γ.Λ.Κ., ως συντονίστρια της ομάδας ελέγχου. 

• Μυρισιώτη Φωτεινή, υπάλληλος της 51ης Δ/νσης 
Προγραμματισμού και Ελέγχων του Γ.Λ.Κ. 

• Αντωνόπουλος Δημοσθένης, υπάλληλος της 43ης 
Δ/νσης Κανονισμού Συντάξεων Υπαλλήλων ΝΠΔΔ και Ει¬ 
δικών Κατηγοριών του Γ.Λ.Κ. 

3. Ο έλεγχος θα διενεργηθεί κατά το χρονικό διάστημα 
από 3.5.2004 έως και 7.5.2004 και 10.5.2004. Συγκεκριμέ¬ 
να: 

• Από 4.5.2004 έως 6.5.2004 

- στο Τμήμα Εγγείων Βελτιώσεων της Διεύθυνσης Δη¬ 
μοσίων Έργων της Περιφέρειας Στερεός Ελλάδας (Διευ- 
θύνουσα Υπηρεσία), στην Λαμία με επιτόπια επίσκεψη 
στο φυσικό αντικείμενο στο Μώλο Φθιώτιδας 

• Την 7.5.2004 στη Διεύθυνση Τεχνικών Μελετών και 
Κατασκευών του Υπουργείου Αγροτικής Ανάπτυξης και 
Τροφίμων (Προϊσταμένη Αρχή) στην Αθήνα. 

• Την 10.5.2004 στην έδρα της Ειδικής Υπηρεσίας Δια¬ 
χείρισης του Επιχειρησιακού Προγράμματος 
«Αλιεία»στην Αθήνα. 

Γιατις διαδοχικές μετακινήσεις της ελεγκτικής ομάδας 
στο Νομό Φθιώτιδας θα χρησιμοποιηθεί!.X. αυτοκίνητο, ή 
ταξί, ή οποιοδήποτε μέσο μαζικής μεταφοράς. 

4. Έργο της Ελεγκτικής Ομάδας, ειδικότερα, είναι: 

• Ο έλεγχος της διαδικασίας ένταξης της συγκεκριμέ¬ 
νης πράξης στο Επιχειρησιακό Πρόγραμμα Αλιείας. 

• Η διαπίστωση της πορείας υλοποίησης των πράξεων, 
σύμφωνα με τις εθνικές και κοινοτικές διατάξεις, 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των πράξεων. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, το αργότερο εντός τριών μη¬ 
νών από την περαίωση του ελέγχου (άρθρο 1 παρ. 1 της 
ΚΥΑ 907/052/2.7.2003, ΦΕΚ 878/2.7.2003 τ.Β'). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 του 
προοιμίου της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 2/3625/Β0041 (5) 

Τροποποίηση - Συμπλήρωση της αριθμ. 2055480/ 
2737/21.8.1998 απόφασης του Υπουργού Οικονομίας 
και Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

Των άρθρων 60,61 &62του Ν. 2362 περί «Δημοσίου Λο¬ 
γιστικού Ελέγχου των Δαπανών του Κράτους» και άλλες 
διατάξεις. (Α247). 

Του Ν. 2771/99 (ΦΕΚ 280/Α/16.12.99) «Περί ειδικών λο¬ 
γαριασμών και άλλες διατάξεις». (Α 280). 


Του άρθρου 29Ατου Ν. 1558/85 (Α 137) που προστέθη¬ 
κε με το άρθρο 27 του Ν. 2081/92 (Α 154) και τροποποιή¬ 
θηκε με το άρθρο 1 παρ. 2α του Ν. 2469/97. (Α38). 

Του Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών» στο Υπουργείο Οικονο¬ 
μίας και Οικονομικών (Α 57). 

2. Την αριθμ. 2/38554/0004/23.5.2000 απόφαση του 
Υφυπουργού Οικονομικών, για την μεταβίβαση αρμοδιο¬ 
τήτων και της εξουσίας να υπογράφουν «Με εντολή Υφυ¬ 
πουργού», στο Γενικό Γραμματέα Δημοσιονομικής Πολι¬ 
τικής, στους Γενικούς Διευθυντές κ.λπ. (Β 703). 

3. Την αριθμ. 2055480/2737/Β0041/21.8.1998 απόφαση 
μας «Σύσταση και κίνηση λογαριασμού για την παρακο¬ 
λούθηση της διαδικασίας επιστροφής από την Ευρωπαϊ¬ 
κή Επιτροπή αποδοχών των αποσπασμένων Δημοσίων 
Υπαλλήλων στα πλαίσια του ΙηεΙίίυΙίοπ ΒυίΙάίπρ». 

4. Το αριθμ. 9607/3.3.2004 έγγραφο του Κέντρου Διε¬ 
θνούς και Ευρωπαϊκού Οικονομικού Δικαίου με το οποίο 
γνωρίζει την έναρξη υλοποίησης του προγράμματος δι- 
δυμοποίησης Υπουργείων Οικονομικών Ελλάδος και Ρου¬ 
μανίας σύμφωνα με την σύμβαση του προγράμματος 
Τννίηπίηρ ΠΟ 02/ΙΒ/ΡΙ05. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Τροποποιούμε - συμπληρώνουμε την αριθμ. 2055480/ 
2737/21.8.1998 απόφασή μας ως ακολούθως: 

α) Η τέταρτη παράγραφος αντικαθίσταται ως εξής: 

Η χρέωση του λογαριασμού θα γίνεται ύστερα από 
εντολές που θα εκδίδει η ανωτέρω 41η Διεύθυνση του 
Υπουργείου Οικονομίας και Οικονομικών, η οποία θα με- 
τεφέρει τα σχετικά ποσά ανάλογα με την περίπτωση: 

Στο λογαριασμό 200/1 «Ε.Δ Συγκέντρωση Εισπράξεων 
και Πληρωμών» που τηρείται στην Τράπεζα της Ελλάδος, 
ενημερώνοντας και τη Διεύθυνση 24η του Γ.Λ.Κ. προκει- 
μένου να εμφανίσει τα ποσά αυτά, ύστερα από την αναγ¬ 
γελία της Τράπεζας της Ελλάδος για τη μεταφορά τους 
στον παραπάνω λογαριασμό, στα έσοδα του Κρατικού 
Προϋπολογισμού με χρέωση του λογαριασμού 500.0001 
«Τ. Ε Συγκέντρωση Εισπράξεων και πληρωμών» και πί¬ 
στωση του ΚΑΕ 4213 «Απολήψεις από την Ε.Ε αποδοχών 
αποσπώμενων υπαλλήλων ΙπδίίΐυΙίοη ΒυίΙάίπρ». 

Στον εκάστοτε δικαιούχο ειδικό λογαριασμό (ΔΙΒΕΕΤ, 
ΔΕΤΕ κλπ) τον οποίο θα αφορά η αντίστοιχη επιστροφή 
αποδοχών ενημερώνοντας το διαχειριστικό του όργανο. 

2. Κατά τα λοιπά ισχύει η κατά τα ανωτέρω τροποποι¬ 
ούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Απριλίου 2004 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 

-♦- 

Αριθ. 56039 (6) 

Τροποποίηση του Οργανισμού Εσωτερικής Υπηρεσίας 
του Ν.Π. με την επωνυμία «Δημοτικοί Παιδικοί Σταθμοί 
Καματερού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 




8848 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τροποποιήθηκαν με τις όμοιες του άρθρου 8παρ. 5του Ν. 
2307/1995. 

2. Τις διατάξεις του άρθρου 8του Ν. 2503/1997. 

3. Την 219/2003 απόφαση του Δημοτικού Συμβουλίου 
του Δήμου Καματερού με την οποία εκφράζει την σύμφω¬ 
νη γνώμη του για την 16/2003 απόφαση του Διοικητικού 
Συμβουλίου του Ν. Π.Δ.Δ «Δημοτικοί Παιδικοί Σταθμοί Κα¬ 
ματερού». 

4. Την σύμφωνη γνωμοδότηση του Β' Υπηρεσιακού Συμ¬ 
βουλίου που διατυπώθηκε στο 7/2003 πρακτικό του. 

5. Την με αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 

Εγκρίνουμε την 16/2003 απόφαση του Διοικητικού Συμ¬ 
βουλίου του Ν.Π. «Δημοτικοί Παιδικοί Σταθμοί Καματε¬ 
ρού» περί τροποποίησης του Οργανισμού Εσωτερικής 
Υπηρεσίας αυτού ως εξής: 

Άρθρο Ιο 

Διάρθρωση Υπηρεσιών 

Η ΔΙΕΥΘΥΝΣΗ ΤΩΝ ΠΑΙΔΙΚΩΝ/ ΒΡΕΦΟΝΗΠΙΑΚΩΝ 
ΣΤΑΘΜΩΝ ΑΠΟΤΕΛΕΙΤΑΙ ΑΠΟ ΤΑ ΠΑΡΑΚΑΤΩ ΤΜΗΜΑ¬ 
ΤΑ: 

1. Τμήμα Προσχολικής Αγωγής 

α) Γραφείο 1ου Παιδικού Σταθμού 
β) Γ ραφείο 2ου Παιδικού Σταθμού 
γ) Γ ραφείο 3ου Παιδικού Σταθμού 
δ) Γ ραφείο 1ου Βρεφονηπιακού Σταθμού 
ε) Γ ραφείο 2ου Βρεφονηπιακού Σταθμού 

2. Τμήμα Διοικητικού / Οικονομικού 
α) Γ ραφείο Διοικητικού Συμβουλίου. 

β) Γ ραφείο λογιστηρίου, πρωτοκόλλου και διεκπεραίω¬ 
σης αρχείου 

Άρθρο 2 

Οργανική Σύνθεση Προσωπικού 

Οι θέσεις του «Νομικού Προσώπου Δημοτικοί Παιδικοί 
Σταθμοί Καματερού» ορίζονται ως εξής: 

ΜΟΝΙΜΟ ΠΡΟΣΩΠΙΚΟ 
Κλάδος: ΠΕ Νηπιαγωγών 
Θέσεις: Πέντε (5) 

Βαθμός: Δ' - Α' 

Κλάδος: ΤΕ 9 Βρεφονηπιοκομίας 
Θέσεις: Δέκα (10) 

Βαθμός: Δ' - Α' 

Κλάδος: ΤΕ Διοικητικού - Λογιστικού 
Θέσεις: Μία (1) 

Βαθμός: Δ' - Α' 

Κλάδος: ΤΕ2 Κοινωνικών Λειτουργών 
Θέσεις: Μία (1) 

Βαθμός: Δ' - Α' 

Κλάδος: ΔΕ Διοικητικών Γραμματέων 
Θέσεις: Μία (1) 

Βαθμός: Δ' - Α' 

Κλάδος: ΔΕ 8 Βοηθών Βρεφοκόμων Παιδοκόμων 
Θέσεις: Δώδεκα (12) 

Βαθμός: Δ' - Α' 

Κλάδος: ΔΕ 32 Μαγείρων. 

Θέσεις: Πέντε (5) 

Βαθμός: Δ' - Α' 

Κλάδος: Υ Ε 14 Βοηθών Μαγείρων 
Θέσεις: Πέντε (5) 

Βαθμός: Ε'- Β' 


Κλάδος: Υ Ε 16 Προσωπικού Καθαριότητας 
Θέσεις: Δώδεκα (12) 

Βαθμός: Ε'- Β' 

ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Κλάδος: ΠΕ Νηπιαγωγών (Προσωρινός) 

Θέσεις: Μια (1) 

Βαθμός: Δ'-Α' 

Κλάδος: ΤΕ Νηπιαγωγών (Προσωρινός) 

Θέσεις: Πέντε (5) 

Βαθμός: Δ'-Α' 

Κλάδος: ΔΕ 8 Βοηθών Βρεφοκόμων Παιδοκόμων 
Θέσεις: Μια (1) 

Βαθμός: Δ'-Α' 

Κλάδος: ΔΕ 32 Μαγείρων. 

Θέσεις: Τρεις (3) 

Βαθμός: Δ'-Α' 

Κλάδος: Υ Ε 14 Βοηθών Μαγείρων 
Θέσεις: Πέντε (5) 

Βαθμός: Ε' - Β' 

Κλάδος: ΥΕ 16 Προσωπικού Καθαριότητας 
Θέσεις: Εννέα (9) 

Βαθμός: Ε'- Β' 

ΠΡΟΣΩΠΙΚΟ ΕΠΟΧΙΑΚΟ (ΙΔΙΩΤΙΚΟΥΔΙΚΑΙΟΥΟΡΙΣΜΕ¬ 
ΝΟΥ ΧΡΟΝΟΥ) 

Α/ Τρεις (3) βοηθοί Βρεφοκόμων - Παιδοκόμων Δ Ε 8 
Β/ Τρεις (3) βοηθοί μαγείρου ΥΕ 14 
Γ/ Μία (1) Παιδοψυχολόγος ΠΕ 
Δ/ Μία (1) παιδίατρος Π.Ε 
Ε/ Ένας (1) οδηγός ΔΕ 

Άρθρο 3ο 

Ότι αφορά τον διορισμό, τα καθήκοντα το χρόνο εργα¬ 
σίας, τους περιορισμούς την αστική ευθύνη, τα δικαιώμα¬ 
τα τις άδειες τις μεταβολές, την υπηρεσιακή κατάσταση, 
τις ειδικές αμοιβές τα πειθαρχικά αδικήματα τις ποινές, 
την λύση της υπαλληλικής σχέσης την ιατροφαρμακευτι¬ 
κή και νοσοκομειακή περίθαλψη των υπαλλήλων εφαρμό¬ 
ζονται οι εκάστοτε ισχύουσες Νομοθετικές διατάξεις για 
το προσωπικό των ΟΤΑ. 

Άρθρο 4ο 

ΔΙΕΥΘΥΝΤΗΣ - ΠΡΟΪΣΤΑΜΕΝΟΙ 
ΥΠΗΡΕΣΙΑΚΩΝ ΜΟΝΑΔΩΝ 

Οι προϊστάμενοι των οργανικών μονάδων του Ν.Π. ορί¬ 
ζονται κατά οργανική μονάδα από τους κλάδους. 

α) Ο Δ/ντης του Ν.Π επιλέγεται από τους κλάδους Π Ε 
Νηπιαγωγών (προσωρινός), ΤΕ Νηπιαγωγών (προσωρι¬ 
νός), ΠΕ Νηπιαγωγών και Τ.Ε. 9 Βρεφονηπιοκομίας. 

β) Ο Προϊστάμενος του τμήματος Προσχολικής Αγωγής 
επιλέγεται από τους κλάδους Π Ε Νηπιαγωγών (προσω¬ 
ρινός) , ΤΕ Νηπιαγωγών (προσωρινός), Π Ε Νηπιαγωγών 
και Τ.Ε. 9 Βρεφονηπιοκομίας. 

Μετά την κατάργηση των προσωποπαγών θέσεων 
προϊστάμενοι κρίνονται κατ' αποκλειστικότητα υπάλληλοι 
του κλάδου Π Ε Νηπιαγωγών καιΤΕ9 βρεφονηπιοκομίας. 

Γ. Ο Προϊστάμενος του τμήματος Διοικητικού - Οικονο¬ 
μικού επιλέγεται υπάλληλοςτου κλάδου ΠΕΙ Διοικητικού 
- Οικονομικού, ΤΕ17 Διοικητικού - Λογιστικού, ΔΕΙ Διοι¬ 
κητικού Λογιστικού. 

Άρθρο 5ο 

Οι προβλεπόμενες από τον παρόντα ΟΕΥ θέσεις κατά 
κλάδο καλύπτουν όλους τους εργαζομένους στο ΝΠΔΔ 

ανεξαρτήτως σχέσης εργασίας καθώς και ορισμένο επι¬ 
πλέον αριθμό θέσεων για την κάλυψη των υφιστάμενων 
και μελλοντικών αναγκών των υπηρεσιών του ΝΠΔΔ. 

Η κατανομή του προσωπικού γίνεται με απόφαση του 
Προέδρου του Διοικητικού Συμβουλίου του Ν.Π. ανάλογα 
με τις υπηρεσιακές ανάγκες, τα προσόντατων υπαλλήλων, 
την πείρα και τις γνώσεις αυτών σε ειδικά αντικείμενα. 

Διευθυντής και Προϊστάμενοι τμημάτων ορίζονται πά¬ 
ντα με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Άρθρο 6ο 

ΑΡΜΟΔΙΟΤΗΤΕΣ ΚΑΙ ΚΑΘΗΚΟΝΤΑ ΠΡΟΣΩΠΙΚΟΥ 

Οι αρμοδιότητες και τα αντικείμενα του προσωπικού 
του Ν.Π. προσδιορίζονται ως εξής: 

ΔΙΕΥΘΥΝΤΗΣ ΤΟΥ ΝΠ 

• Προϊσταται όλων των υπαλλήλων του Ν.Π. 

• Είναι αρμόδιος για την εύρυθμη λειτουργία του Ν.Π 
και την τήρηση του παρόντος ΟΕΥ και του ισχύοντος Κα¬ 
νονισμού. 

• Εποπτεύει, συντονίζει και κατευθύνει το παιδαγωγικό 
έργο του ΝΠ. (ασκεί παιδαγωγικό έργο ελλείψει προσω¬ 
πικού) 

• Παρίσταται στις συνεδριάσεις του Δ.Σ του Ν.Π. και 
όπου αλλού κρίνεται αναγκαίο. 

• Είναι υπεύθυνος και εισηγείται στον Πρόεδρο του Δ.Σ 
κάθε θέμα που σχετίζεται με τις πάσης φύσεως προμή¬ 
θειες, την λειτουργία, το προσωπικό, τους γονείς του Ν. Π. 
όπως: 

1. τον αριθμό και τις ειδικότητες του προσωπικού που εί¬ 
ναι αναγκαίο 

2. το παιδαγωγικό υλικό και πάσης φύσεως εξοπλισμό 

3. τις απαραίτητες εργασίες για την επισκευή και συ¬ 
ντήρηση των κτιρίων 

4. την προμήθεια ειδών διατροφής και καθαριότητας 

5. την επιμόρφωση του προσωπικού. 

• Εγκρίνει τα αιτήματα των προϊσταμένων των τμημά¬ 
των της Δ/νσης του που αφορά πάσης φύσεως ανάγκες 
και προβλήματα των μονάδων τους και μεριμνά για την 
επίλυσή τους. 

• Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται προβλήματα στο ΝΠ. 

• Τηρεί τους φακέλους των υπαλλήλων του ΝΠ και συ¬ 
ντάσσει τις εκθέσεις αξιολόγησής τους. 

• Τηρεί και επιβλέπει όλα τα απαραίτητα καιπροβλεπό- 
μενα βιβλία για την λειτουργία του ΝΠ (Γ ενικό Βιβλίο απο¬ 
θήκης, παρουσιών, διδαχθείσης ύλης, παρουσιών προ¬ 
σωπικού κ.λπ.), τηρεί την σφραγίδα του ΝΠ. 

• Συνεργάζεται αρμονικά με τις διοικητικές- οικονομι¬ 
κές υπηρεσίες για να διασφαλισθεί η εύρυθμη λειτουργία 
του Ν.Π (Παραγγελίες ειδών διατροφής, καθαριότητας, 
ειδών θέρμανσης, παιδαγωγικού και ψυχαγωγικού υλικού 
κ.λπ.). 

ΠΡΟΪΣΤΑΜΕΝΟΣ ΤΜΗΜΑΤΟΣ ΠΡΟΣΧΟΛΙΚΗΣ ΑΓΩ¬ 
ΓΗΣ: 

Είναι υπεύθυνος: 

• Για την εύρυθμη λειτουργία του τμήματος και την τή¬ 
ρηση του παρόντος Κανονισμού. 

• Εποπτεύει, συντονίζει και κατευθύνει το παιδαγωγικό 


έργο, την καθαριότητα των χώρων, τον τρόπο σερβιρί¬ 
σματος και διανομής φαγητού, την συνεργασία προσωπι¬ 
κού με τους γονείς. 

• Είναι υπεύθυνος και εισηγείται εγγράφως στον Διευ¬ 
θυντή κάθε θέμα που σχετίζεται με την λειτουργία, το 
προσωπικό (αριθμό - ειδικότητες), τους γονείς, και την 
υλικοτεχνική υποδομή του τμήματος 

• Παρέχει συμβουλές σε όσους από τους γονείς αντι¬ 
μετωπίζουν προβλήματα συνεργαζόμένος με την Δ/νση. 

• Δίνει κατευθύνσεις στο το προσωπικό για το χειρισμό 
των παιδιών που παρουσιάζουν αποκλίσεις στην συμπε¬ 
ριφορά τους. 

• Συνεργάζεται με τους παιδαγωγούς για την εκπόνη¬ 
ση των εβδομαδιαίων παιδαγωγικών προγραμμάτων και 
εποπτεύει την εφαρμογή τους και ασκεί παιδαγωγικό έρ¬ 
γο, καθ’ όλη τη διάρκεια της σχολικής περιόδου. 

• Ευθύνεται για την φύλαξη και συντήρηση όλου του 
εξοπλισμού του τμήματος. 

• Υποβάλλει στην Δ/νση τα πορίσματα ερευνών, μελε¬ 
τών και ειδικών προγραμμάτων που εφαρμόζονται στο 
Τμήματου 

• Τηρεί όλα τα απαραίτητα και προβλεπόμενα βιβλία 
για την λειτουργία του τμήματος: 

1. βιβλίο παρουσίας παιδιών 

2. βιβλίο διδαχθείσης ύλης 

3. ατομικούς φακέλους εργασιών των παιδιών 

4. βιβλίο εισαγωγών - εξαγωγών αναλώσιμου υλικού 

5. βιβλίο εισαγωγών - εξαγωγών μη αναλώσιμου υλικού 

ΠΑΙΔΑΓΩΓΙΚΟ ΠΡΟΣΩΠΙΚΟ 

• Αναλαμβάνουν διαδοχικά όλα τα τμήματα - τάξεις 

• Καταρτίζουν το ετήσιο, μηνιαίο και το εβδομαδιαίο 
παιδαγωγικό πρόγραμμα του τμήματος που αναλαμβά¬ 
νουν και το υποβάλλουν για έγκριση στον Προϊστάμενο. 

• Ασκούντο παιδαγωγικό έργο καθ’ όλη τη διάρκεια της 
σχολικής περιόδου. 

• Οργανώνουν για τα νήπια (συμμετέχουν με αυτά και 
συντονίζουν) παιδαγωγικά προγράμματα (μηνιαία, εβδο¬ 
μαδιαία, ημερήσια κ.λπ.) κύκλους παιδαγωγικών δραστη¬ 
ριοτήτων, παιδαγωγικά εργαστήρια και άλλες παιδαγωγι¬ 
κές δραστηριότητες και εκδηλώσεις σύμφωνα με τα επι¬ 
στημονικά δεδομένα. 

• Σέβονται απαρέγκλιτα το αναπτυξιακό στάδιο των 
παιδιών του τμήματός τους 

• (εξελικτικά χαρακτηριστικά) τις ανάγκες των παιδιών 
που προκύπτουν (με βάση το αναπτυξιακό στάδιο) και 
τους ατομικούς ρυθμούς του κάθε παιδιού, την ιδιαίτερη 
ψυχοσύνθεση του και τα χαρακτηριστικά της προσωπικό¬ 
τητάς του. 

• Προωθούν την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίησή τους. 

• Είναι προμηθευτές υλικού και ερεθισμάτων γιατα παι- 
δία δηλαδή, αρμόδιοι για την χωροοργάνωση του τμήμα¬ 
τος τους με βάση τα επιστημονικά δεδομένα,έτσι ώστε να 
καλύπτονται οι ανάγκες των παιδιών και να εξασφαλίζεται 
η ασφάλεια και η υγιεινή τους. 

• Φροντίζουν για τη ύπαρξη του αναγκαίου παιδαγωγι¬ 
κού εξοπλισμού και υλικού και είναι υπεύθυνοι για την συ¬ 
ντήρηση του και τη απώλεια ή αδικαιολόγητη καταστρο¬ 
φή του 

• Συνεργάζονται με τον Προϊστάμενο και γενικά με όλο 
το προσωπικό. 

• Επιβλέπουν για την καθαριότητα και την υγιεινή των 

χώρων (στην αίθουσα, στην τουαλέτα των παιδιών, στην 
αλλαγή των βρεφών, στην τραπεζαρία και την παιδική χα¬ 
ρά ή αυλή που παίζουν τα παιδιά). 

• Ασκούν καθ’ όλη την διάρκεια της ημέρας το παιδα¬ 
γωγικό έργο εντάσσοντας τους σκοπούς αγωγής σε όλες 
τις δραστηριότητες των παιδιών. 

• Ενημερώνουν τους γονείς για την γενική - σφαιρική 
εξέλιξη του παιδιού τους και διατηρούν αρμονική σχέση 
με αυτούς. 

• Συμμετέχουν στις συγκεντρώσεις γονέων. 

• Προετοιμάζουν τα παιδιά για το πρωινό και το μεση¬ 
μεριανό γεύμα και τα ενθαρρύνουν να αυτοεξυπηρετού- 
νται. 

• Είναι υπεύθυνοι για την αποδοχή και παράδοση των 
παιδιών. 

• Ενθαρρύνουν τους γονείς να συμμετέχουν σε προ¬ 
γραμματισμένες κοινές δραστηριότητες. 

ΜΑΓΕΙΡΑΣ 

Είναι υπεύθυνος για το μαγειρείο και την επιμελημένη 
και έγκαιρη παρασκευή φαγητού σύμφωνα με το ενιαίο 
διαιτολόγιο καιποσοτολόγιοτου ΝΠ. 

Χρεώνεται τα είδη τροφίμων από τον Διευθυντή 

Συνεργάζεται καθημερινά με τον Διευθυντή για τις ανα¬ 
γκαίες ποσότητες υλικών για το ημερήσιο φαγητό σύμ¬ 
φωνα με την δύναμη του σταθμού και υπογράφει σχετικό 
δελτίο αποθήκης. 

Διανέμει το φαγητό σε μερίδες. 

Μεριμνά για την απόλυτη καθαριότητα του μαγειρείου, 
της τραπεζαρίας και των διαφόρων σκευών και μηχανη¬ 
μάτων για τα οποία είναι υπεύθυνος και υπόλογος. 

ΒΟΗΘΟΣ ΜΑΓΕΙΡΑ 

Βοηθά τον μάγειρα στην προετοιμασία και παρασκευή 
του φαγητού, στη συγκέντρωση και καθαριότητα των ει¬ 
δών εστίασης καθώς και στην καθαριότητα του μαγειρεί¬ 
ου και της τραπεζαρίας. 

Με τις υποδείξεις των παιδαγωγών βοηθά τα παιδιά την 
ώρα του φαγητού, σεβόμενο τους ατομικούς ρυθμούς. 

Εκτελεί κάθε άλλη βοηθητική εργασία με υπόδειξη του 
Διευθυντή. 

ΠΡΟΣΩΠΙΚΟ ΚΑΘΑΡΙΟΤΗΤΑΣ 

Εκτελεί καθημερινά τις εργασίες καθαριότητας όλων 
των εσωτερικών και εξωτερικών χώρων του Σταθμού 
εκτός του μαγειρείου και της τραπεζαρίας. 

Χρεώνεται τα είδη καθαριότητας από τον Διευθυντή. 

Είναι υπεύθυνος για το γενικό ιματισμό και μεριμνά για 
την καλή συντήρηση, καθαριότητα και φύλαξή του. 

Φροντίζει το στρώσιμο των κρεβατιών. 

Έχει την ευθύνη της καθαριότητας των χώρων που λε¬ 
ρώνονται από παιδαγωγικές δραστηριότητες. 

Εκτελεί κάθε άλλη βοηθητική εργασία με υπόδειξη του 
Διευθυντή 

ΠΡΟΪΣΤΑΜΕΝΟΣ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

• Είναι υπεύθυνος για την εύρυθμη λειτουργία του τμή¬ 
ματος και την τήρηση του παρόντος ΟΕΥ και του ισχύο- 
ντος Κανονισμού. 

• Εποπτεύει, συντονίζει και κατευθύνει τις διοικητικές- 
οικονομικές εργασίες του ΝΠ σε συνεργασία μετονΔ/ντή 
και τον Πρόεδρο του ΝΠ. 

• Παρίσταται στις συνεδριάσεις του ΔΣ του ΝΠ και 
όπου αλλού κρίνεται αναγκαίο όταν αναφέρονται σε θέ¬ 
ματα που αφορούντο τμήμα του. 

• Συνεργάζεται με τον Δ/ντη για τη κατάρτιση του 
Προϋπολογισμού, απολογισμού και ισολογισμού, ειση- 
γούμενος εγκαίρως τυχόν αναμόρφωσή του. 


• Τηρεί όλα τα βιβλία διαχείρισης στα οποία καταχω¬ 
ρούν όλες τις από νόμο απαιτούμενες εγγραφές. 

• Είναι υπεύθυνος για τον έλεγχο των δαπανών, για την 
τήρηση των λογαριασμών του Ν. Π. την συγκέντρωση των 
παραστατικών στοιχείων της διαχείρισης και τη φύλαξη 
και ταξινόμηση όλων των δικαιολογητικών εισπράξεων 
και πληρωμών. 

• Υπογράφει τα Χρηματικά εντάλματα και τις μισθολο- 
γικές καταταστάσεις του ΝΠ. 

Γραφείο λογιστηρίου, πρωτοκόλλου και διεκπεραίω¬ 
σης αρχείου 

• Στην αρμοδιότητα του ανήκουν: 

• Η διαδικασία διεξαγωγής διαγωνισμών, η σύναψη 
συμβάσεων και οποιαδήποτε άλλη ενέργεια απαιτείται 
σύμφωνα με την εκάστοτε ισχύουσα νομοθεσία για την 
προμήθεια υλικών του ΝΠ. 

• Οι παραγγελίες με τα αναγκαία τρόφιμα και λοιπά υλι¬ 
κά που είναι απαραίτητα γιαεύρυθμη λειτουργίατου σύμ¬ 
φωνα με τις εισηγήσεις του Διευθυντή και την σύμφωνη 
γνώμη του Προέδρου του ΝΠ. 

• Η σύνταξη των μισθολογικών καταστάσεων του προ¬ 
σωπικού και η φροντίδα για την εκκαθάριση μισθών, επι¬ 
δομάτων, προσαυξήσεων κ.λπ. 

• Η παραλαβή των τιμολογίων και των σχετικών δικαιο- 
λογιτικών για την έκδοση χρηματικών Ενταλμάτων. 

• Η σύνταξη των Χρηματικών ενταλμάτωντου ΝΠ. 

• Η συνεργασία με την Ταμειακή Υπηρεσία του Δήμου 
για τις Εισπράξεις - Πληρωμές και την απόδοση των κρα¬ 
τήσεων του ΝΠ. 

• Η τήρηση αρχείου Παγίων και του διπλογραφικού συ¬ 
στήματος του ΝΠ. 

Γραφείο Διοικητικού Συμβουλίου 

Στην αρμοδιότητα του ανήκουν: 

1. Η συνεργασία με τον Πρόεδρο του Ν.Π. για την κα¬ 
τάρτιση των θεμάτων της ημερήσιας διάταξης του Δ.Σ. 
κατάρτιση των θεμάτωντης ημερήσιας διάταξης του Δ.Σ. 
και η επιμέλειά του για την κοινοποίηση αυτών. 

2. Η επιμέλεια για την προετοιμασία των αποφάσεων 
του πιο πάνω οργάνου. 

3. Η τήρηση των πρακτικών των συνεδριάσεων του Δ.Σ. 

4. Η υποβολή αντιγράφωντων αποφάσεωντου Δ.Σ. στο 
Δημοτικό συμβούλιο ή στην αρμόδια διοικητική αρχή ανα- 
λόγως του θέματος για έγκριση. 

• Τα καθήκοντα του παραπάνω τμήματος δύναται να 
εκτελούνται ελλείψει προσωπικού από δημοτικό υπάλλη¬ 
λο οριζόμενο από τον Δήμαρχο με καθήκοντα Ειδικού 
Γραμματέα για το ΝΠ. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του ΝΠ. 

Από την ψήφιση του παρόντος Οργανισμού Εσωτερι¬ 
κής Υπηρεσίας προκαλείται δαπάνη σε βάρος του Προϋ¬ 
πολογισμού του τρέχοντος οικονομικού έτους, ο οποίος 
ενισχύεται από τους ΚΑΠ ύψους περίπου 370.000 € περί¬ 
που εφ' όσον προσληφθούν ένα μέρος των υπαλλήλων 
και για τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2003 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης Αυτ/σης και Αποκ/σης 
ΕΛΙΣΣΑΒΕΤ ΤΑΣΟΥΛΗ 

Αριθ. οικ. 5289 (7) 

Μεταβίβαση δικαιώματος υπογραφής «Με εντολή Γενι¬ 
κού Γραμματέα Περιφέρειας» στον Προϊστάμενο του 
Τμήματος Αστικής Κατάστασης και Αλλοδαπών και 
Μετανάστευσης Νομού Δω δέκα νήσου της Περιφέρει¬ 
ας Ν. Αιγαίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α. του Ν. 3200/55 «Περί Διοικητικής Αποκέντρωσης» 

β. του Ν. 2503/97 (ΦΕΚ 107/Α) «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» 

γ.του Ν. 2910/2001 (ΦΕΚ91/Α) «Είσοδος και παραμονή 
αλλοδαπών στην Ελληνική Επικράτεια. Κτήση της Ελληνι¬ 
κής Ιθαγένειας με πολιτογράφηση και άλλες διατάξεις». 

2. Το Π.Δ. 65 (Φ.Ε.Κ. 52/Β/19.3.2002) «Σύσταση Διεύ¬ 
θυνσης Αστικής Κατάστασης και Αλλοδαπών και Μετανά¬ 
στευσης στην Περιφέρεια Ν. Αιγαίου». 

3. Την αριθμ. 8083/26.6.2003 απόφασή μας για μεταβί¬ 
βαση του δικαιώματος υπογραφής. 

4. Από την παρούσα δεν προκαλείται δαπάνη σε βάρος 
του Κρατικού προϋπολογισμού, αποφασίζουμε: 

Τροποποιούμε την 8083/26.6.2003 απόφασή μας και με¬ 
ταβιβάζουμε στον προϊστάμενο του Τμήματος Αστικής Κα¬ 
τάστασης και Αλλοδαπών και Μετανάστευσης Νομού Δω- 
δεκανήσουτης Περιφέρειάς μας, την αρμοδιότητα χορήγη¬ 
σης και ανανέωσης των αδειών παραμονής των αλλοδαπών 
για το ΝομόΔωδεκανήσου. (άρθρο 8 Ν. 2910/2001). 

Κατά τα λοιπά ισχύει η αριθμ. 8083/26.6.2003 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 28 Απριλίου 2004 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-♦- 

Αριθ. Ζ2/1695 (8) 

Συγκρότηση επιτροπών για την εξέταση των αιτήσεων των 
ενδιαφερομένων να χαρακτηρισθούν ως αγρότες, νέοι 
αγρότες, νεοεισερχόμενοι αγρότες και εργάτες γής. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Το αριθμ. Π.Δ. 30/1996/ΦΕΚ«Περί Κώδικα Νομαρχια¬ 
κής Αυτοδιοίκησης». 

2. Την αριθμ. 39/31.3.1995 απόφαση του Νομαρχιακού 
Συμβουλίου Δωδεκανήσου «περί ψηφίσεως οργανισμού 
εσωτερικής οργάνωσης και λειτουργίας των Υπηρεσιών 
της Νομαρχιακής Αυτοδιοίκησης Δωδεκανήσου (ΦΕΚ 
379/Β/5.5.95)» όπως τροποποιήθηκε με την υπ’ αριθμ. 
124/19.12.1997 απόφαση του Νομαρχιακού Συμβουλίου 
Δωδεκανήσου (ΦΕΚ92/Β/10.2.1998). 

3. Την αριθμ. Δ.Δ.Ο.Υ 137/8.1.2003 απόφαση Νομάρχη 
«περί ορισμού βοηθών Νομάρχη». 

4. Το Νόμο 2520/97 ΦΕΚ 173/Α/1.9.1997 «Μέτρα για 
τους νέους αγρότες, σύσταση Οργανισμού Γεωργικής 
Επαγγελματικής Εκπαίδευσης και άλλες διατάξεις». 

5. Την 337410/10.7.1998 κοινή υπουργική απόφαση των 
Υπουργών Εσωτερικών, Δημόσιας Διοίκησης και Αποκέ¬ 


ντρωσης, Οικονομικών και Γεωργίας με θέμα «Λεπτομέ¬ 
ρειες Εφαρμογής του Νόμου 2520/1997». 

6. Τις εισηγήσεις των αρμοδίων Υπηρεσιών και φορέων, 
αποφασίζουμε: 

Α. Συγκροτούμε Επιτροπές για την εξέταση των αιτήσε- 
ωντων ενδιαφερομένων να χαρακτηρισθούν ως αγρότες, 
νέοι αγρότες, νεοεισερχόμενοι αγρότες και εργάτες γης, 
αποτελούμενες από τους παρακάτω: 

1. ΕΠΑΡΧΙΑ ΡΟΔΟΥ 

1. Βιντιάδη Εμμανουήλ, Πρόεδρο, με αναπληρωτή του 
την Πρατσινάκη Γεωργία, Γεωπόνο του Τμήματος Γεωρ¬ 
γίας Δωδ/σου. 

2. Χατζηχριστοδούλου Χρήστος, με αναπληρωτή της 
τον Παλαμιώτη Ευστάθιο, υπαλλήλους της ΔΟΥ Ρόδου. 

3. Πιτροπάκη Εμμανουήλ, με αναπληρωτή του τον Δρά¬ 
κο Αντώνιο, εκπροσώπους της Ε.Α.Σ. Δωδ/σου. 

4. Εισηγητή τον Χατζηπλή Δημήτριο με αναπληρώτρια 
του την Γεωργά Στυλιανή, Γεωπόνους του Τμήματος Γε- 
ωργίας Ρόδου. 

5. Γ ραμματέα τον Μαρτέν Ευστάθιο υπάλληλο του Τμή¬ 
ματος Γ εωργίας Δωδ/σου. 

2. ΕΠΑΡΧΙΑ ΚΩ 

1. Γιαβάση - Χαλβατζή Χρυσάνθη, Πρόεδρο, με ανα¬ 
πληρωτή της τον Νικόλαο Δίκαρο, Γεωπόνους του Επαρ¬ 
χείου Καλύμνου. 

2. Παττάκο Κων/νο, με αναπληρωτή του τον Γιαννούλη 
Ιωάννη υπαλλήλους της ΔΟΥ Κω. 

3. Κασίου Λαμπρινό, με αναπληρωτή του τον Ζαχαρίου 
Παντελή, εκπροσώπους της Ε.Α.Σ. Δωδ/σου. 

4. Εισηγητή τον Βάσσο Βασίλειο, Γεωπόνο του Επαρ¬ 
χείου Κω με αναπληρωτή του τον Καρύπη Χρήστο, Γεω¬ 
πόνο Επαρχείου Καλύμνου. 

5. Γραμματέα την Καραγιάννη Ευθαλία, υπάλληλο 
Επαρχείου Κω. 

6. ΕΠΑΡΧΙΑ ΚΑΛΥΜΝΟΥ - ΚΑΛΥΜΝΟΣ 

1. Χαλβατζή - Γιαβάση Χρυσάνθη, Πρόεδρος, με ανα¬ 
πληρωτή της τον Δίκαρο Νικόλαο, Γεωπόνους του Επαρ¬ 
χείου Καλύμνου. 

2. Χατζηγεωργίου Λάμπρο με αναπληρωτή την Παπα- 
ντωνάκη Βασιλική, υπαλλήλους της ΔΟΥ Καλύμνου. 

3. Τρουμουλιάρη Νικόλαο με αναπληρωτή τον Τσέρο 
Δημήτριο, εκπροσώπους Ε.Α.Σ. Δωδ/σου. 

4. Εισηγητή τον Καρύπη Χρήστος με αναπληρωτή του 
τον Δίκαρο Νικόλαο, Γεωπόνους Επαρχείου Καλύμνου. 

5. Γραμματέα την Σιδέρη Ελένη, υπάλληλο Επαρχείου 
Καλύμνου. 

7. ΕΠΑΡΧΙΑ ΚΑΛΥΜΝΟΥ - ΛΕΡΟΣ 

1. Δίκαρο Νικόλαο, Πρόεδρο, με αναπληρώτρια του την 
Χαλβατζή - Γιαβάση Χρυσάνθη Γεωπόνους του Επαρχεί¬ 
ου Καλύμνου. 

2. Χρονοπούλου Ευφροσύνη με αναπληρώτριάτηςτην 
Νεμποτάκη Νεκταρία, υπαλλήλους της ΔΟΥ Λέρου. 

3. Βογιατζή Γεώργιο με αναπληρωτή του τον Φιλιππίδη 
Μαράτο, εκπροσώπους της Ε.Α.Σ. Δωδ/σου. 

4. Εισηγητή τον Καρύπη Χρήστο με αναπληρώτρια του 
την Χαλβατζή - Γ ιαβάση Χρυσάνθη, Γ εωπόνους Επαρχεί¬ 
ου Καλύμνου. 

5. Γραμματέα την Σιδέρη Ελένη, υπάλληλο Επαρχείου 
Καλύμνου. 

8. ΕΠΑΡΧΙΑ ΚΑΡΠΑΘΟΥ 

1. Βιντιάδη Εμμανουήλ, Πρόεδρο, με αναπληρώτρια 
του την Πρατσινάκη Γεωργία, Γεωπόνους του Τμήματος 
Γ εωργίας Δωδ/σου. 

2. Στιβακτάκη Αικατερίνη με αναπληρωτή της τον Φαρ- 
μακίδη Κων/νο, υπαλλήλους της ΔΟΥ Καρπάθου. 

3. Βοναπάρτη Αντώνιο με αναπληρωτή του τον Δήμαρ¬ 
χο Ηλία, εκπροσώπους της Ε.Α.Σ. Δωδ/σου. 

4. Εισηγητή τον Τσαγκάρη Μιχαήλ με αναπληρωτή του 
τον Χατζηπλή Δημήτριο, Γεωπόνους Γραφείου Γεωργίας 
Καρπάθου και Τμήματος Γ εωργίας Δωδ/σου αντίστοιχα. 

5. Γραμματέατην Θέμελη - Φρόνη Παναγιώτα, υπάλλη¬ 
λο Επαρχείου Καρπάθου. 

Β. Έργο των Επιτροπών είναι η εξέταση των αιτήσεων 
των ενδιαφερομένων να χαρακτηρισθούν ως αγρότες, νέ¬ 
οι αγρότες, νεοεισερχόμενοι νέοι στον αγροτικό τομέα οι 


εργάτες γης, σύμφωνα με τα οριζόμενα στο άρθρο 3 της 
ΚΥΑ 337410/10.7.98 με θέμα «Λεπτομέρειες εφαρμογής 
του Ν. 2520/97». 

Γ. Η θητεία των επιτροπών λήγει στις 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 19 Απριλίου 2004 

Με εντολή Νομάρχη 
Ο Αντινομάρχης 
ΝΙΚ. ΖΩΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




